NaiveNeuron/SloPal huggingface dataset:
Matovič, Igor, poslanec NR SR (2023-12-14):
Ďakujem pekne. Ja som mal takú malú nádej, že prečítate pozmeňovák po vzoru Ľuba Galka z predošlého návrhu zákona a postupne si v podstate vynulujete všetky tie hlúposti, čo ste v tomto návrhu zákona alebo v novele kompetenčného zákona navrhli, lebo neviem, či existuje väčšia drzosť v pamäti modernej Európskej únie, alebo v demokratickej, poviem, Európskej únie, že či sa teda v niektorej krajine stalo niečo také, že zločinec, ktorý ako policajný prezident vydal Policajný zbor a elitný útvar Policajného zboru, Národnú kriminálnu agentúru, priamo šéfovi nitrianskej mafie, zodpovedný za to, že bola zavraždená snúbenica novinára, že bol zavraždený novinár, ktorý písal o jeho zločinoch, že nakoniec vlastne vládna moc vyhrá voľby, ten zločinec kandiduje u nej na kandidátke, z neho urobí šéfa výboru pre obranu a bezpečnosť, ktorý vyberá nového policajného prezidenta, a potom vlastne predložia návrh zákona, ktorý má doslova ustlať na ružiach tomuto zločincovi, aby sa stal šéfom vlastne kľúčovej bezpečnostnej služby, alebo teda Slovenskej informačnej služby. A nielen aby sa stal, ale aby sa tam cítil bezpečne. A ak náhodou, ak náhodou by sa nejaká chyba v systéme stala a prišli by si alebo mali by si pre neho prísť opäť statoční vyšetrovatelia, mali by ho zatknúť za zločiny, ktoré páchal, tak mu vlastne v zákone napíšete, že nie, nie, nie, on sa môže do bezpečia do parlamentu skryť a tam bude chránený vládnou väčšinou. Že sa nehanbíte, pán Malatinec, tomuto slúžite, neviem, čo za to beriete, ale zrejme to nebude málo, ale ja viem, svedomie viete predať!
Glváč, Martin, podpredseda NR SR (2018-11-28):
Pani poslankyňa Grausová.
Žiga, Peter, podpredseda NR SR (2024-02-15):
Ďakujem pekne, pán overovateľ. Konštatujem, že Národná rada zvolila Tatianu Strempekovú Tomanovú za členku Rady Rozhlasu a televízie Slovenska za oblasť ekonómie na šesťročné funkčné obdobie od 15. februára 2024. Ďakujem vám pekne, pán overovateľ, za oznámenie výsledkov. Budeme pokračovať v rozprave k návrhu poslancov Polláka, Buža a Škopovej, Tankóa, ktorú máme pod tlačou 64. Bola otvorená ústna rozprava, do ktorej sa prihlásili štyria páni poslanci a pani poslankyne. Ako prvá v rozprave ústne vystúpi pani poslankyňa Škopová. Nech sa páči. (Pokračovanie rokovania v prvom čítaní o návrhu poslancov Národnej rady Slovenskej republiky Petra Polláka, Lukáša Buža, Anežky Škopovej a Viliama Tankóa na vydanie zákona o jednorazovom finančnom odškodnení osôb sterilizovaných v rozpore s právom a o doplnení zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 64.)
Kremský, Peter, poslanec NR SR (2020-05-20):
Ďakujem, pán predsedajúci. Zvolávam zasadnutie výboru pre hospodárske záležitosti na 15.45 hod. v miestnosti č. 33.
Paška, Pavol, predseda NR SR (2014-09-23):
Pán poslanec Švejna.
Šimko, Jozef, poslanec NR SR (2022-06-15):
Ďakujem pekne za slovo. Vážený pán predsedajúci, vážené pani poslankyne, páni poslanci, dovoľte mi na dnešnom rokovaní Národnej rady Slovenskej republiky uviesť v druhom čítaní návrh novely zákona o verejnom obstarávaní. Návrh bol na marcovej schôdzi prerokovaný v prvom čítaní a po zhode naprieč parlamentom posunutý na prerokovanie jednotlivým výborom. Návrh bol pridelený na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. Dovoľujem si poďakovať členom uvedených výborov za vecnú diskusiu a pripomienky, na základe ktorých predkladám dva pozmeňujúce návrhy, ktoré vzišli pri príprave. V prvom sa vypúšťa prvá časť návrhu novely, ktorou sme chceli riešiť systém sankcionovania verejných... (Prerušenie vystúpenia predsedajúcim.)
Blanár, Juraj, podpredseda NR SR (2022-12-07):
Posledný s faktickou poznámkou pán poslanec Pročko.
P. Paška, predseda NR SR: (2008-07-02):
(Hlasovanie.) 140 prítomných, 3 za, 98 proti, 39 sa zdržalo. Tento bod sme neschválili.
P. Prokopovič, minister dopravy, pôšt a telekomunikácií SR: (2003-07-03):
Ministerstvo dopravy, pôšt a telekomunikácií Slovenskej republiky okrem iného vypracovalo návrh legislatívneho zámeru zákona o elektronických komunikáciách, ktorý bol schválený vládou v decembri 2002 a ktorý bol preložený a zaslaný do Európskej komisie. Môžem potvrdiť, že návrh zákona je plne v súlade s legislatívou a požiadavkami Európskej únie, čoho dôkazom je aj to, že Ministerstvo dopravy, pôšt a telekomunikácií Slovenskej republiky často konzultuje sporné otázky s Európskou komisiou, aby sa vyhlo prípadnej disproporcii s Európskou komisiou. A na vašu poslednú vetu, na základe toho, čo som teraz uviedol, považujem ju za neaktuálnu. Z. Martináková, podpredsedníčka NR SR: Pán poslanec, chcete položiť doplňujúcu otázku? Nie. Ďakujem, pán minister. Ďalšiu otázku položil pán poslanec Gabriel Karlin podpredsedovi vlády a ministrovi spravodlivosti Danielovi Lipšicovi: „Myslíte si, že prijatím zákonov o špeciálnom súde a špeciálnom prokurátorovi dôjde k zlepšeniu situácie? Keď áno, v ktorom smere?“
Zelník, Štefan, poslanec NR SR (2019-12-04):
Vážený pán predsedajúci, v rozprave k návrhu zákona vystúpilo osem poslancov. Pani poslankyňa Milanová, pán poslanec Schlosár a pán poslanec Krajčí podali konkrétne pozmeňujúce návrhy. (Zaznievanie gongu.) Pán poslanec Marček síce v rozprave vystúpil, avšak pozmeňujúci návrh neprečítal, takže o ňom hlasovať nebudeme. Vážený pán predsedajúci, môžme pristúpiť k hlasovaniu o pozmeňujúcich návrhoch zo spoločnej správy. Dajte, prosím, hlasovať o bodoch zo spoločnej správy 1 až 5, 7 až 13 spoločne s návrhom gestorského výboru schváliť.
Bugár, Béla, podpredseda NR SR (2010-12-07):
Ďakujem. Dávam slovo spoločnému spravodajcovi z výboru pre financie a rozpočet predsedovi výboru pánovi poslancovi Kollárovi. Nech sa páči, máte slovo.
Ježík, Jozef, poslanec NR SR (2019-10-17):
Vážený pán predsedajúci, v rozprave vystúpilo sedem pani poslankýň a pánov poslancov, pán poslanec Dostál a pani poslankyňa Remišová podali procedurálne návrhy. Pán predsedajúci, dajte najskôr hlasovať o procedurálnom návrhu pána poslanca Dostála a to je nehlasovať o tejto správe na tejto schôdzi, ale až na budúcej, novembrovej a pokračovať v rozprave na novembrovej schôdzi. Môžme hlasovať.
Viskupič, Jozef, poslanec NR SR (2015-09-23):
Ďakujem. Budem voľne pokračovať v tom, čo hovoril predrečník, pretože ja si vážim veľmi tvoju odbornosť a neviem teda, či toto mal byť odborno-vecný príspevok do debaty alebo skôr politický. Ak ho mám vyhodnocovať z politického pohľadu, lebo tam to zaznelo: „Som predstaviteľ malej neparlamentnej strany....“, a viem, kto je predsedom tejto strany, a predpokladám, že práve preto prišlo k niektorým vyjadreniam, ale zaujali ma dve, lebo sú veľmi skreslené, a myslím si, že ak budeme súhlasiť s akýmkoľvek názorom a toto plénum má byť súbojom názorov, tak nemôžeme predsa strašiť ľudí spôsobom, že ak klesnú zisky komerčných rádií, klesnú tantiémy, tam rovnítko nie je, to je proste, ako hovoril jeden z českých politikov, „hluboké nedorozumění“ a bolo by možno treba si pozrieť si ten mechanizmus, o čom sa presne bavíme, ak hovoríme o zavádzaní rádiových kvót. To je jedna výtka. A druhá, keďže ten čas na faktickú poznámku je malý, naozaj táto téma je v spoločnosti živá viac ako dva a pol roka, nie sú to tie kvóty, ktoré sú teraz živé, sú iné a myslím si, že nakoniec sme sa dopracovali k nejakému kompromisu, ktorý zvládnu aj médiá, ktoré vysielajú na základe licencie a vysielajú na štátom vlastnených frekvenciách. Nie je pravdou – a Generálna prokuratúra, neviem čo, kde sa tam vzala –, že ja si zajtra môžem otvoriť rádio. Ani ty, ani ja si ho nemôžeme otvoriť, lebo je to... (Prerušenie vystúpenia časomerom.)
Hrušovský, Pavol, podpredseda NR SR (2011-09-13):
Otváram preto rokovanie 23. schôdze, ktorú zvolal pán predseda podľa § 17, pardon, čl. 83 ods. 2 Ústavy Slovenskej republiky a § 17 ods. 2 a § 109 ods. 2 zákona o rokovacom poriadku. Poprosím vás ešte predtým, ako pristúpime k rokovaniu, o prezentáciu, ktorou zistíme, či Národná rada je schopná uznášať sa. Panie poslankyne, páni poslanci, prezentujme sa. (Prezentácia.) 147 prítomných, 17 za, 1 proti, 4 sa zdržali, 25, 125... (Ruch, smiech a potlesk v sále.) Poprosím mojich spolukolegov za predsedníckym stolom, aby ma nevyrušovali. (Smiech v sále.) Ale konštatujem, že Národná rada je uznášaniaschopná, preto môžeme pokračovať v rokovaní. Chcem vás informovať, že overovateľmi na 23. schôdzi Národnej rady budú pán poslanec Harman a pani poslankyňa Rošková, náhradníkmi pán poslanec Poliačik a Vladimír Matejička. (Ruch v sále.) Panie poslankyne, páni poslanci, prosím, aby sme zachovali pokoj a dôstojnosť rokovania o tak vážnom bode programu. Páni poslanci! Chcem informovať, že... (Ruch a smiech v sále. Reakcia predsedu NR SR: „Dajte, doneste mi jedno.“ Predsedovi poslanec doručil propagačný materiál.) Páni poslanci, naozaj považujme toto rokovanie za... (Ruch v sále.) Chcem informovať, že o ospravedlnenie svojej neúčasti na dnešnom rokovaní nepožiadal žiaden poslanec, a tak ako som informoval, poslanci podpísaní pod návrhom na zvolanie schôdze v zmysle príslušných ustanovení ústavy a zákona o rokovacom poriadku žiadajú prerokovať návrh na vyslovenie nedôvery predsedníčke vlády Slovenskej republiky. Chcem informovať, že o návrhu, o ktorom budeme rokovať, nie je nutné hlasovať alebo nemusíme hlasovať o programe schôdze. Chcem informovať, že pán predseda zaslal návrh podľa § 109 ods. 3 zákona o rokovacom poriadku na prerokovanie všetkým výborom a určil gestorský výbor pre financie, rozpočet a menu. A taktiež zaslal návrh na zaujatie stanoviska vláde Slovenskej republiky. Chcem predložiť ďalej procedurálny návrh, o ktorom chcem, aby sme ešte hlasovali pred začatím rokovania, aby sme pokračovali v rokovaní o návrhu aj po devätnástej hodine. Prosím, páni poslanci, chcem sa opýtať najskôr, či je všeobecný súhlas. (Reakcia pléna.) Áno či nie? Ešte raz. (Reakcia pléna.) Až do skončenia schôdze, áno, tak treba chápať ten návrh. Prosím, prezentujme sa a hlasujme o návrhu rokovať o návrhu. (Hlasovanie.) 149 prítomných, 78 za, 70 proti, 1 sa zdržal. Národná rada návrh schválila. Panie poslankyne, páni poslanci, prosím o kľud a pokoj v rokovacej sále. Páni poslanci, pristúpime teraz k rokovaniu o návrhu skupiny poslancov Národnej rady Slovenskej republiky na vyslovenie nedôvery predsedníčke vlády Slovenskej republiky Ivete Radičovej (tlač 493). Poprosím teraz pána podpredsedu Národnej rady, pána poslanca Fica, aby za skupinu poslancov návrh uviedol a odôvodnil pred poslancami Národnej rady Slovenskej republiky. Nech sa páči, pán podpredseda, máte slovo.
Zajac, Pavol, poslanec NR SR (2014-06-25):
Vážený pán kolega, s časťou vášho vystúpenia sa dá súhlasiť, s časťou nie. Poviem, kde súhlasím. Naozaj si myslím, že nebankové subjekty by mali byť licencované. Naozaj si myslím, že problémom, ktorý máme dneska na Slovensku, je aj finančná gramotnosť občanov. Som presvedčený, že už na druhom stupni základnej školy by žiaci sa mali učiť niektorým základným finančným pravidlám, aby vedeli existovať vôbec vo svojom živote. Súhlasím s tým, že vymáhateľnosť práva v podnikateľskom prostredí je dneska na veľmi nízkej úrovni, preto tu nechodia ani investori a malí, strední podnikatelia, ktorí robia voči, pracujú teda v subdodávkach voči veľkým dodávateľom, ktorí robia na veľkých infraštruktúrnych projektoch, ktoré sú hradené z verejných zdrojov, z európskych zdrojov, sú, nedostávajú zaplatené svoje faktúry. Ale chcem sa vás spýtať, koľko z tých skoro 3 mil. exekúcií je vykonávaných efektívne, kde vykonávajú efektívne exekútori pohľadávky tých malých podnikateľov voči tým veľkým. Im sa nechce robiť takéto zákazky. Je to podľa mňa mizivé percento, keď nie promile, z tých 3 mil., lebo im sa viacej oplatí, a v tom mimoriadne súhlasím s ministrom spravodlivosti a s tým, čo napísal v tejto správe. Im sa viacej, samozrejme, oplatí robiť, je to lepší biznis, naháňať občanov, ktorí nevládzu splácať tisíce percent úrokov, a tam súhlasím s tou vetou, ktorá je v správe, že pokiaľ ide o spotrebiteľov a prebiehajúce exekučné konania, tento nie je osobitne evidovaný, avšak možno sa domnievať, že počet predmetných konaní predstavuje podstatnú časť všetkých každoročne vyvolaných exekučných konaní. S týmto súhlasím a myslím si, že je to väčšia časť týchto exekučných konaní.
Blaha, Ľuboš, podpredseda NR SR (2024-05-02):
Pani poslankyňa Ingrid Kosová, nech sa páči.
Bugár, Béla, podpredseda NR SR (2019-05-15):
Ďakujem pekne. A teraz otváram všeobecnú rozpravu. Pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku poslancov a ani poslankýň. Konštatujem, že nikto. Vyhlasujem rozpravu za skončenú a zároveň prerušujem rokovanie o týchto troch bodoch. A budeme pokračovať prvým čítaním o návrhu skupiny poslancov na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone verejných funkcionárov, tlač 1393. Budeme musieť chvíľku počkať, lebo pred chvíľočkou som videl pani poslankyňu. Takže pani poslankyňa Remišová to odôvodní za skupinu poslancov. Kľud, pani poslankyňa, nebudete mať dych. Takže, nech sa páči, máte slovo. (Krátka pauza.) Pani poslankyňa, nech sa páči. (Rokovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov , tlač 1393.)
Sulík, Richard, predseda NR SR (2010-10-19):
Ďakujem pekne. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 107. Návrh na jeho pridelenie na prerokovanie výborom je v rozhodnutí číslo 75. Poprosím pani ministerku, aby tento zákon uviedla.
B. Bugár, podpredseda NR SR: (2002-06-26):
Nasleduje správa o pripravenosti Slovenskej republiky na členstvo v Európskej únii za obdobie september 2001 - máj 2002. Správu vlády máte predloženú ako tlač 1616, spoločnú správu výborov ako tlač 1616a. Správu vlády uvedie jej podpredsedníčka Mária Kadlečíková. Pani podpredsedníčka, nech sa páči, máte slovo. M. Kadlečíková, podpredsedníčka vlády SR: Vážený pán podpredseda Národnej rady, ďakujem za udelenie slova. Vážené pani poslankyne, vážení páni poslanci. Obdobie od septembra 2001 do konca mája roku 2002 možno charakterizovať ako obdobie výrazného posunu vpred v integračnom úsilí Slovenskej republiky pri jej vstupe do Európskej únie. V sledovanom období si Slovenská republika opätovne overila svoje schopnosti rokovať a získala cenné skúsenosti z prístupového procesu. Počas belgického predsedníctva Slovensko predbežne uzavrelo ďalšie tri kapitoly, a to kapitolu energetika, životné prostredie, ako aj finančnú kontrolu. Počas španielskeho predsedníctva Slovenská republika uzavrela štyri kapitoly, z toho ďalšie dve kapitoly, ktoré zostali otvorené ešte z belgického predsedníctva, a to dane a dopravná politika a na poslednom rokovaní konferencie o pristúpení, ktoré sa konalo 11. júna 2002, kapitolu spravodlivosť a vnútorné záležitosti, ako aj kapitolu inštitúcie. Celkovo predbežne Slovensko uzavrelo 26 z 30 otvorených kapitol. Tento dokument sa predkladá Európskej komisii ako informácia, východisková informácia o napredovaní Slovenskej republiky v procese Európskej integrácie pre jej jesenné zhodnotenie v pravidelnej hodnotiacej správe. V poradí ide o štvrtú správu o pripravenosti Slovenskej republiky a Európska komisia už bude piatykrát hodnotiť Slovenskú republiku, ako je pripravená na vstup do Európskej únie. V súlade s odporúčaniami Európskej komisie bola v kapitole schopnosť krajiny prevziať záväzky členstva dodržaná štruktúra podľa 29 negociačných kapitol, pričom kapitoly sa zameriavajú na pokrok dosiahnutý od publikovania poslednej pravidelnej správy z hľadiska približovania sa legislatívy, jej implementácie, ako aj administratívnych štruktúr. Vláda Slovenskej republiky urobila veľký progres aj v oblasti zabezpečovania administratívnych kapacít a v jej previazaní na zdroje zo štátneho rozpočtu. Vládou Slovenskej republiky schválená analýza požiadaviek na zabezpečenie administratívnych potrieb a nových inštitúcií súvisiacich s implementáciou práva Európskej únie rieši posilňovanie administratívnych kapacít potrebných na efektívnu implementáciu práva Európskej únie, ale aj na čerpanie jednak predvstupových, ale aj povstupových prostriedkov Európskej únie. Zvláštna pozornosť sa pritom venovala nástrojom PHARE, ISPA a SAPARD, ako aj štrukturálnym fondom. V septembri bude predložená Európskej komisii ešte dodatočná správa k tejto základnej správe, kde sa vlastne vyhodnotí posun pripravenosti našej krajiny na vstup do Európskej únie, a to od júna do septembra roku 2002. Vážený pán predsedajúci, vážené pani poslankyne, páni poslanci, ďakujem za pozornosť.
Grendel, Gábor, podpredseda NR SR (2022-06-16):
Pán poslanec Radovan Kazda.
Pellegrini, Peter, predseda NR SR (2016-02-11):
Pán poslanec Záhumenský.
M. Hort, podpredseda NR SR: (2008-04-11):
O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Ferdinand Devínsky, ďalej Jozef Ďuračka, Tibor Mikuš, László Nagy, Jozef Šimko. Skôr ako pristúpime k prerušenému rokovaniu o vládnom návrhu zákona o neprimeraných podmienkach v obchodných reťazcoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov , ktorý máte ako tlač 503, dovoľte, aby som vás informoval, že vo vestibule parlamentu prebieha akcia, ktorú organizuje Liga proti rakovine, známa ako Deň narcisov. Všetci, ktorí chcete podporiť túto bohumilú iniciatívu, môžete tak urobiť do 10.00 hodiny, pretože potom sa presúvajú do prezidentského paláca. Takže tí, ktorí majú vzťah, a myslím, že sme to všetci, majú možnosť do 10.00 hodiny vyjadriť svoj postoj ľuďom, ktorí majú v náplni činnosti túto naozaj veľmi peknú myšlienku. A teraz vítam pána ministra Jahnátka. Poprosím ho, aby zaujal miesto určené pre navrhovateľov. Rovnako takisto pána spravodajcu, ktorým je pri tomto zákone pán Miroslav Kotian. A konštatujem, že do rozpravy sú ešte písomne prihlásení pán poslanec Marián Záhumenský, pán poslanec Miroslav Jureňa. Po ich vystúpeniach bude potom možné prihlásiť sa do rozpravy ústne. Dávam teraz slovo pánovi poslancovi Mariánovi Záhumenskému, nech sa páči.
Figeľ, Ján, podpredseda NR SR (2012-07-02):
Ďakujem pekne. Ďalším prihláseným v rozprave je pán poslanec Viliam Novotný. Týmto mu udeľujem slovo.
D. Čaplovič, podpredseda vlády SR pre vedomostnú spoločnosť, európske záležitosti, ľudské práva a menšiny: (2006-09-07):
Predmetná správa sa predkladá na základe § 3 ods. 2 zákona č. 474/2005 Z. z. o Slovákoch žijúcich v zahraničí a o zmene a doplnení niektorých zákonov, ktorý ukladá vláde každoročne do 1. septembra predkladať Národnej rade Slovenskej republiky správu za predchádzajúci kalendárny rok o štátnej politike starostlivosti o Slovákov žijúcich v zahraničí a navyše aj o poskytnutej štátnej podpore spolu s návrhom programu štátnej politiky starostlivosti o Slovákov žijúcich v zahraničí na ďalší rok obsahujúcim predpokladanú sumu z rozpočtových prostriedkov potrebných na jej realizáciu. Materiál bol vládou Slovenskej republiky prerokovaný a schválený dňa 16. 8. 2006. V zmysle zákona sa predkladaný materiál skladá z dvoch základných častí – správy za rok 2005 s príslušnými tabuľkami, materiálmi, podkladmi a programu štátnej politiky starostlivosti o Slovákov žijúcich v zahraničí na rok 2007 uvedených v rámci kapitol I, II. Návrh programu štátnej politiky starostlivosti o Slovákov žijúcich v zahraničí na rok 2007 pozostáva z definovania priorít v jednotlivých oblastiach, ktoré sú spoločné pre všetky slovenské spolky a organizácie v zahraničí a ktoré boli deklarované predstaviteľmi týchto spolkov na Stálej konferencii Slovenskej republiky a Slováci žijúci v zahraničí, ktorá sa konala v Bratislava v máji tohto roku. Tie jednotlivé finančné sumy sú uvedené. Celkovo navrhnuté zvýšenie finančných prostriedkov potrebných na realizáciu štátnej politiky starostlivosti o Slovákov žijúcich v zahraničí na rok 2007 v porovnaní s rokom 2006 predstavuje finančnú sumu 28 840-tisíc Sk, pričom v tejto súvislosti je potrebné si opätovne uvedomiť, že z tejto sumy tvorí zvýšenie finančných prostriedkov na granty 20 350-tisíc, to je základná suma, a vieme veľmi dobre, že v minulosti bolo práve prostredníctvom grantov toto financovanie značne podcenené a, samozrejme, je tam zvlášť vyčlenená ešte ďalšia suma, ktorá je veľmi dôležitá v zmysle výkonu medzištátnej dohody s Maďarskou republikou a Slovenskou republikou na podporu menšín Slovákov žijúcich v Maďarskej republike, to predstavuje sumu 3 mil. Sk. Pri tvorbe tohto materiálu úrad plne rešpektoval § 3 ods. 2 zákona o Slovákoch žijúcich v zahraničí, ktorý explicitne definuje úlohu obsiahnuť v programe na ďalší rok aj predpokladanú sumu rozpočtovaných prostriedkov potrebných na realizáciu štátnej politiky. Plne si uvedomujeme, že poskytovanie podpory a starostlivosti zo strany Slovenskej republiky musí mať aj spätnú väzbu, musí mať aj motivačný charakter, pričom máme na zreteli nevyhnutnosť vytvorenia vzájomnej prospešnosti. To znamená, že Slovenská republika má právo i povinnosť očakávať istú formu návratnosti svojej pomoci krajanom, čo by sa malo odraziť pri aktívnom šírení pozitívnych informácií o Slovensku, pri propagácii slovenského jazyka a kultúry v zahraničí a pri sprostredkúvaní širokého spektra všestranných kontaktov s príslušnými krajinami, kde Slováci trvalo žijú ako občania toho ktorého konkrétneho štátu. Ďakujem vám za pozornosť.
Kuriak, Milan, poslanec NR SR (2021-05-27):
Ďakujem za slovo. Vážený pán minister, vážený pán predsedajúci, vážené kolegyne, kolegovia, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom Národnej rady s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho na rokovanie 28. schôdze Národnej rady Slovenskej republiky. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Pán predseda, predsedajúci, prosím, otvorte rozpravu k uvedenému návrhu zákona.
Kuffa, Štefan, poslanec NR SR (2021-09-29):
Podľa programu tuná boli predložené návrhy programu, teda zákonov a jednoducho nemal tu kto vystúpiť. Na niekoľko hodín bola prerušená schôdza. Veď my už viac nerokujeme, ako rokujeme. Síce tuná... (Zaznievanie gongu. Prerušenie vystúpenia predsedajúcim.)
Bugár, Béla, podpredseda NR SR (2017-03-28):
Prezentujme sa a hlasujme. (Hlasovanie.) Prítomných 145, za 93, proti 47, zdržali sa 5. Konštatujem, že tento návrh sme schválili.
Grendel, Gábor, podpredseda NR SR (2021-10-01):
S reakciou na faktické poznámky pán poslanec Mičovský.
Grendel, Gábor, podpredseda NR SR (2022-03-22):
S reakciou na faktické poznámky pán poslanec Mazurek.
Bernaťák, Tibor, poslanec NR SR (2019-11-28):
Ďakujem pekne. Ja na úvod poviem, že s niečím sa dá súhlasiť s pani Zimenovou, pretože aj cieľom Slovenskej národnej strany je naozaj nulová tolerancia k akémukoľvek násiliu. S tým máme, absolútne sme, s tým môžme len súhlasiť. Akékoľvek násilie je zlé. My však sme za normálnu rodinu, ktorú tvoria muž, žena, deti, pričom v tejto rodine samozrejme muž a žena sú si rovnoprávni bez debaty. Ale rodinu predsa nemôže tvoriť rodič 1, rodič 2, rodič 3, 4, 5, 6. Kde to skončí? To po prvé. Po druhé. Prejdite si, čo si o tejto, o tomto Istanbulskom dohovore myslí, aj vaši partneri v takzvanej demokratickej opozícii. Pretože keď tu bol Istanbulský dohovor prvýkrát, proti uzneseniu o Istanbule bolo 28 poslancov. Čiže všetci ostatní sú asi mimo reality. Najprv si vyčistite vo vlastných, medzi vlastnými kolegami, čo vlastne chcete a čo chcú oni, a potom tu hovorte za nejakú opozíciu, prípadne, prípadne tieto „znôšky“, ktoré ste tu vypustili, odkonzultujte najprv s nimi a potom zaťažujte tým nás ostatných.
Hrnčiar, Andrej, podpredseda NR SR (2018-06-12):
Poprosím, aby ste mi to odovzdali písomne. Pán poslanec Osuský.
Sulík, Richard, predseda NR SR (2010-12-09):
Ďakujem. Pán poslanec Bublavý.
Paška, Pavol, predseda NR SR (2012-05-09):
Pán poslanec Kéry.
Jarjabek, Dušan, poslanec NR SR (2019-05-14):
Ďakujem za slovo, pán predsedajúci. Poprosím kolegov z výboru pre kultúru a médiá, 13.00 v obvyklej miestnosti výbor. Ďakujem veľmi pekne.
V. Palko, minister vnútra SR: (2003-09-18):
Okresný úrad vo Svidníku uvedenú protestnú akciu posudzoval aj podľa vami citovaného článku 10 ods. 2 zákona č. 227/2002, teda ústavný zákon o bezpečnosti štátu. V zmysle citovaného ustanovenia túto nevyhodnotil ako krízovú situáciu, pretože touto akciou na danom teritóriu k narušeniu ani k ohrozeniu bezpečnosti štátu nedošlo. Táto protestná akcia bola konaná v rozpore so zákonom č. 135/1961 o pozemných komunikáciách, pretože organizátori protestnej akcie nepožiadali cestný správny orgán o povolenie na zvláštne užívanie pozemných komunikácií a ani o stanovisko Okresného dopravného inšpektorátu Okresného riaditeľstva Policajného zboru vo Svidníku. Pokiaľ sa v tejto súvislosti zaujímate o plnenie úloh orgánmi polície, tak na túto protestnú akciu bolo vyčlenených spolu 8 príslušníkov Policajného zboru, ktorí dohliadali na verejný poriadok a riadili cestnú premávku v miestach konania protestu a upozornili organizátorov a účastníkov protestnej akcie na porušovanie cestného zákona. Títo na upozornenia, ani výzvu na ukončenie akcie nereagovali. Situácia v miestach konania protestu bola dokumentovaná záznamovými prostriedkami Policajného zboru a vec bude postúpená na ďalšie konanie príslušným správnym orgánom, konkrétne odboru dopravy Okresného úradu vo Svidníku ako prvostupňovému orgánu. Ďakujem.
Linhart, Patrick, poslanec NR SR (2020-09-22):
Ďakujem za slovo. Pán primár, samozrejme, ja nie som kvalifikovaná osoba na to, aby som teda povedal, či je to očkovanie dobré, alebo nie. Ja môžem niečo hovoriť o potravinách, o týchto veciach veľa neviem, ale to mi nebráni v tom, aby som sám povedal za seba svoj názor teda. A myslím si, že, a to som vidiel v mnoha prípadoch, keď z Írska sa nechceli vrátiť páry, mladé páry s deťmi, pretože chceli prejsť nejakú dobu toho očkovania, keď sa vrátia, aby neboli povinní zaočkovaní pod nejakou pokutou. Ja si myslím, že nemalo by to byť, samozrejme, pokutované. Ja som za to, aby sa dobrovoľne každý rozhodol, a nie pod tlakom nejakých sankcií. A som rád, že ste spomenuli tých facebookových odborníkov. Samozrejme, nebudem sa vyjadrovať ani ja, nebudem sa vyjadrovať ani na Facebooku, či som za, alebo proti, napríklad ako, neviem, nejaký dedko, ktorý sa našiel pri Facebooku, objavil Facebook na staré kolená a oblbol 6 492 ľudí, teraz hovorím o dedkovi ŠTBenčíkovi. Ďakujem pekne. (Potlesk.)
Matejička, Vladimír, poslanec NR SR (2017-11-29):
Pán predsedajúci, teraz budeme hlasovať o bodoch 1 až 9 zo spoločnej správy s odporúčaním gestorského výboru schváliť.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 123 poslancov, za 90, proti 14, zdržalo sa 19. Konštatujem, že sme schválili vládny návrh novely zákona č. 249/2011 Z. z. o riadení bezpečnosti pozemných komunikácií . Teraz vyhlasujem dvojminútovú prestávku a budeme ďalej pokračovať v rokovaní Národnej rady. (Prestávka.) (Zaznievanie gongu.)
Oravec, Ján, poslanec NR SR (2022-11-30):
Ďakujem pekne, pán predsedajúci. Vážené kolegyne, vážení kolegovia, pán minister, ty si začal svoje vstúpenie tým, že si vlastne odporučil a dal do pozornosti kolegom poslancom, aby si tento materiál prečítali. Ja sa chcem v tomto k tebe pridať, myslím si, že to je veľmi zaujímavý materiál, ktorý je dôležitý tým, že na rozdiel od rozpočtu, ktorý predstavuje len zámery, tak takáto súhrnná správa už predstavuje informáciu o realite, že ako sa veci nakoniec udiali. Takže ja by som kolegom odporučil, aby si tento materiál detailnejšie pozreli a dokonca, aby sa dostali aj k prílohám, a špeciálne by som rád spomenul prílohu č. 1, ktorá obsahuje prehľad hospodárenia podnikov štátnej správy. A keď si otvoríte túto prílohu č. 1, tak na piatej strane tam svieti nová, nový štátny podnik, akciová spoločnosť Slovensko IT. A to sa dostávam zase k tomu, čo som hovoril, že to je akoby konfrontácia reality s tým, aké boli zámery. A ja si veľmi dobre pamätám, pán minister, našu veľkú a ťažkú diskusiu na ešte koaličnej rade, keď prišla pani ministerka Remišová s návrhom vytvoriť štátnu akciovku pre IT a ja som bol ten, ktorý za SaS v tej dlhej debate odrádzal ministerku, hovoril, že to je veľmi zlý nápad, že to nedopadne dobre. A ty si bol vtedy ten, kto sa jednoznačne priklonil na stranu a podporil si tento nápad, že je to super, štát ušetrí, keď si bude robiť softvér a IT riešenia sám a podobne. No a vtedy sme debatovali, každý mal nejakú predstavu, že ako to môže dopadnúť, no a v tomto tvojom materiáli, ktorý si ty predložil, máme informáciu o tom, ako to dopadlo. Čiže Slovensko IT, pri Slovensku IT svietia mínusky z hľadiska hospodárenia, jeho hospodársky výsledok po zdanení bol v roku 2020 –1,320 mil. a v roku 2021 –2,570 mil. Čiže tu máme dôkaz o tom, a teda respektíve to, že realita, ten spor, ktorý bol vo chvíli, v tej chvíli pred niekoľkými rokmi v podobe toho, že každý mal iný názor, tak tu nás realita rozsúdila a ukázala, že jednoznačne založenie Slovensko IT nebol dobrý nápad a z tohto, čo si ty predložil, vyplýva, že je vlastne dneska bremenom na pleciach štátu a štát ich musí dotovať. Nehovoriac o tom, že Slovensko IT malo v čase keď vznikalo úplne inú štruktúru zamestnancov, ktorí neboli programátori, ktorí sa nedali použiť na tie úlohy, ktoré Slovensko IT malo plniť. Takže za mňa celé zle a dokument, ktorý si ty priniesol do Národnej rady, to len dokazuje. Ďakujem pekne.
Bugár, Béla, podpredseda NR SR (2017-05-19):
Ďakujem. Otváram rozpravu. Konštatujem, že som dostal tri písomné prihlášky poslankýň a poslancov, takže pani poslankyňa Jurinová, pani poslankyňa Shahzad a pani poslankyňa Gaborčáková. Najprv vystúpi pani poslankyňa Jurinová, nech sa páči.
Paška, Pavol, predseda NR SR (2013-10-25):
Faktické poznámky pán poslanec Blaha, Hraško, Brocka. Končím možnosť sa prihlásiť. Pán poslanec Blaha.
Drobný, Stanislav, poslanec NR SR (2017-03-29):
Ďakujem za slovo. Vážený pán predseda, vážené pani poslankyne, vážení páni poslanci, v rozprave vystúpili dvaja poslanci. Procedurálne návrhy neboli podané, preto prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mihál, Jozef, poslanec NR SR (2012-08-09):
Sám ste teraz, pán minister, potvrdili, že postup, ktorý ste zvolili pri legislatívnej príprave tohto zákona, nebol v poriadku, keď ste napr. tvrdili, že zákon bol zverejnený na webe prvýkrát až 28. 6. 2012, teda po skončení pripomienkového konania, a to konkrétne na webovej stránke Hospodárskej a sociálnej rady Slovenskej republiky. História vám to jednoducho neodpustí, pán minister, že ste sa podpísali pod zákon, ktorý bol prijatý takýmto neférovým spôsobom.
J. Senko, poslanec: (2006-10-18):
Ešte raz by som vám, pán poslanec, chcel pripomenúť to, čo som už v predchádzajúcom vstupe povedal. Možnosť asignovať existuje len v štyroch krajinách – Maďarsko, Litva, Poľsko a Rumunsko. Inde takáto možnosť neexistuje. Takže nie je to nejaký európsky štandard. Vo všetkých štyroch štátoch môžu asignovať iba fyzické osoby. Nepodsúvajte tu niektoré náležitosti, ktoré nie sú pravdivé.
Kollár, Boris, predseda NR SR (2021-12-14):
Pán poslanec Vetrák.
B. Bugár, podpredseda NR SR: (2004-07-06):
I. Belohorská, poslankyňa: Ďakujem pekne, pán podpredseda. Vážený pán predseda, páni podpredsedovia, dámy a páni, dovoľte mi, aby som sa aj ja poďakovala za spoluprácu, ktorú sme tu mali, koalično-opozičnú, aby som sa vám poďakovala za váš vzťah aj s tými poslancami, s ktorými sme tu sedeli už viac období, aj s tými, s ktorými sme absolvovali mnohé zahraničné delegácie. Ja by som sa vám poďakovala za to, že vždy sme vedeli nájsť určitý modus vivendy. Odchádzame robiť prácu, ktorú nepoznáme, aká bude. A ja vás naďalej prosím, aby sme zostali v kontakte, aby sme mali vašu podporu, lebo si myslím, že bez toho sa to nedá dosť dobre. Ja vám môžem v mojom mene a určite aj v mene pána poslanca Kozlíka  prisľúbiť, že  akúkoľvek spoluprácu budete potrebovať zase z našej strany, že, samozrejme, urobíme všetko pre to, aby sme naplnili ambície našich voličov. Ďakujem pekne. (Potlesk.)
Hrušovský, Pavol, predseda NR SR (2011-12-01):
Hlasujeme. (Hlasovanie.) 148 prítomných, 147 za, 1 nehlasoval. Schválili sme návrh. Prosím ďalší návrh.
Glváč, Martin, podpredseda NR SR (2019-10-23):
Ďakujem. S reakciou, pán poslanec Petrák.
Glváč, Martin, podpredseda NR SR (2018-10-22):
S reakciou pán poslanec Dostál.
Kondrót, Maroš, poslanec NR SR (2013-01-29):
Dajte, prosím, hlasovať o bode 2 zo spoločnej správy s odporúčaním gestorského výboru schváliť.
Jurinová, Erika, podpredsedníčka NR SR (2015-12-02):
Ďakujem pekne, pán poslanec. Dávam slovo spravodajcovi, ktorého určil navrhnutý gestorský výbor pre financie a rozpočet poslancovi Pavlovi Zajacovi.
Grendel, Gábor, podpredseda NR SR (2021-06-24):
Prezentujme sa a hlasujme. (Hlasovanie.) Prítomných 132 poslancov, za 93, proti nikto, zdržalo sa 39, hlasovali všetci prítomní. Konštatujem, že sme tento návrh schválili. Pristúpime k hlasovaniu o bode 44 programu, ide o prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 578). Dávam slovo predsedovi navrhnutého gestorského výboru pre sociálne veci pánovi poslancovi Vladimírovi Ledeckému, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov , tlač 578.)
Zmajkovičová, Renáta, podpredsedníčka NR SR (2013-05-17):
Ďalším, ktorý by mal vystúpiť v rozprave, je pán poslanec Záhumenský, ale pán poslanec ma informoval, že jeho vystúpenie je viac ako na 6 minút. Takže v tejto chvíli urobím prestávku do 11.00 hod. a budeme pokračovať hlasovaním. (Prestávka.) (Po prestávke.)
Klus, Martin, podpredseda NR SR (2019-12-03):
Ďalšia faktická poznámka. Nech sa páči, pán poslanec Viskupič.
Mičovský, Ján, poslanec NR SR (2014-09-18):
Ďakujem za slovo. Vážená pani podpredsedníčka Národnej rady Slovenskej republiky, vážení členovia vlády Slovenskej republiky, vážené kolegyne, vážení kolegovia, skôr než začnem so svojimi reakciami na odpovede na interpelácie, ktorými som interpeloval jednotlivých členov vlády, chcel by som si objasniť rokovací poriadok. Možnože som príliš toho prečítal dopodrobna, ale podľa § 130 je to určené tak v ods. 4, že na najbližšiu schôdzu Národnej rady sa po doručení odpovedí na interpeláciu zaradí rozprava k tejto odpovedi a interpelovaný je povinný byť na rozprave prítomný. Ak som zaregistroval, boli ospravedlnení niektorí členovia vlády na hodinu otázok, pán premiér zakončil potom konštatovaním, že neboli dané otázky na ďalších, tak tu nie sú, ale tu ako keby chýbalo, vážená pani podpredsedníčka, nejaké logické pokračovanie, že jedna vec je prítomnosť na hodine otázok, a keď nie sú otázky, tak nie sú, ale na interpelácie sa nevzťahuje takéto vysvetlenie. Rokovací poriadok nepozná dokonca ani ospravedlnenie, čo sa mi zdá pritvrdé. Súhlasím, že členovia vlády tu nemôžu zakaždým byť, ale teda minimálne ma zaujíma v tejto súvislosti, či ods. 4 rokovacieho poriadku je v tomto prípade dostatočný pre to, aby sme ďalej mohli pokračovať, pretože, opakujem, naďalej neumožňuje ospravedlniť neprítomných členov vlády, a ak by sme aj brali ospravedlnenie pána premiéra, ktoré vyslovil v hodine otázok, čo sa nevzťahuje k odpovediam na interpelácie, tak v tejto chvíli by mi aj tak, by som potom poprosil o prítomnosť pána ministra Počiatka, ktorý zastupuje pána podpredsedu vlády a ministra vnútra pána Kaliňáka, lebo prvá odpoveď, resp. prvá interpelácia sa bude týkať práve tohto pána ministra... (Prerušenie vystúpenia predsedajúcou.)
Jurinová, Erika, podpredsedníčka NR SR (2012-11-07):
Ďakujem, pán poslanec. Nech sa páči, posaďte sa na miesto predkladateľov a dávam slovo spoločnému spravodajcovi z výboru pre financie a rozpočet poslancovi Ivanovi Švejnovi, aby informoval Národnú radu o výsledku prerokovania návrhu vo výboroch.
Figeľ, Ján, podpredseda NR SR (2013-04-30):
Na vystúpenie pána poslanca Hrušovského sú dve faktické poznámky. Nech sa páči, Richard Vašečka.
Jurinová, Erika, podpredsedníčka NR SR (2015-10-02):
Dávam slovo poslednému prihlásenému rečníkovi pánovi poslancovi Drobovi.
Hrnčiar, Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 121, za 34, proti 57, zdržalo sa 23, nehlasovalo 7. Konštatujem, že tieto body schválené neboli.
Kéry, Marián, poslanec NR SR (2019-10-28):
Pani poslankyňa, ja si vás len dovolím opraviť, tento pozmeňujúci návrh k moratóriu nie je z dielne Andreja Danka, predsedu Slovenskej národnej strany, ani Slovenskej národnej strany. Podávajú ho poslanci za Slovenskú národnú stranu, SMER-u – sociálna demokracia, MOST-u – HÍD. Máte legitímne právo takýto návrh podať aj kritizovať tento návrh, ale dovolím si vysloviť jednu myšlienku, že vaše vystúpenie je naozaj motivované tým, že ste v novom politickom subjekte a takýmto subjektom bude vyhovovať, aby až do posledného dňa takéto volebné prieskumy vychádzali. Ďakujem.
Hraško, Igor, poslanec NR SR (2013-09-20):
Ďakujem pekne, pani predsedajúca. Dovoľte mi prečítať spravodajskú informáciu k návrhu poslancov Národnej rady Slovenskej republiky Miroslava Kadúca, Igora Hraška, Jozefa Viskupiča a Eriky Jurinovej na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov (tlač 636). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutočňuje jeho prvé čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby uvedené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu k tomuto bodu.
Frešo, Pavol, poslanec NR SR (2014-11-09):
Ďakujem veľmi pekne, pani predsedajúca, samozrejme, že to zopakujem na výbore, ale navrhujem, aby sme prerušili túto diskusiu tak isto do doby, než príde minister zdravotníctva, aby vysvetlil slová svojho odborníka a nominanta v Piešťanoch, lebo samozrejme ako ďalší prihlásený budem chcieť pustiť toto video a budem chcieť žiadať o to, aby podrobne vysvetlil každú jednu vetu pán minister zdravotníctva. Ďakujem veľmi pekne.
Danko, Andrej, podpredseda NR SR (2024-09-26):
Pán premiér, uplynul čas päť minút. Pán poslanec, môžete vystúpiť s doplňujúcou otázkou, nech sa páči.
Viskupič, Marián, poslanec NR SR (2021-11-26):
Ďakujem pekne, pán predseda, za slovo. Dovoľte mi predniesť procedurálny návrh. Vážený pán predsedajúci, v mene troch poslaneckých klubov, SaS, OĽANO a SME RODINA, podávam návrh, zaradiť body schváleného programu č. 22, tlač 235, to je zákon o rozpočtovej zodpovednosti; č. 23, tlač 755, to je zákon o finančnej kontrole a audite; bod č. 24, tlač 740, rozpočet Eximbanky na rok ´22; bod 27, tlač 764, to je súhrnná sprá... Súhrnná výročná správa za rok 2020 a bod č. 28, tlač je 632 a 751, to je vládny návrh zákona o štátnom rozpočte a návrh rozpočtu verejnej správy a stanovisko Najvyššieho kontrolného úradu Slovenskej republiky k návrhu štátneho rozpočtu na rok ´22, ako posledné body na záver tejto schôdze Národnej rady po všetkých prerokovaných aj prepadnutých bodoch. Odôvodnenie: Návrh odôvodňujeme tým, že v súčasnosti ešte stále prebiehajú diskusie k uvedeným návrhom. Ďakujem.
P. Paška, predseda NR SR: (2009-06-26):
(Prezentácia.) Nie sme uznášaniaschopní. Vyhlasujem päťminútovú prestávku. (Prestávka.) (Po prestávke.)
Kozelová, Monika, poslankyňa NR SR (2022-11-08):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčame, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Zmajkovičová, Renáta, podpredsedníčka NR SR (2012-06-21):
S faktickými poznámkami dvaja poslanci, traja. Uzatváram možnosť faktických poznámok. Pán poslanec Sulík.
Fitz, Peter, poslanec NR SR (2013-09-11):
Pán poslanec, pán predseda, dajte hlasovať o tom, o návrhu pána poslanca Simona, ktorý dal návrh, aby predmetný návrh zákona bol prerokovaný aj vo výbore pre ľudské práva a národnostné menšiny.
B. Bugár, podpredseda NR SR: (2004-03-04):
(Hlasovanie.) Prítomných 140, za návrh 81, proti 5, zdržalo sa 53 poslancov,  nehlasoval 1. Aj tento návrh pána poslanca sme schválili. K. Mitrík, poslanec: Pán predsedajúci, prosím, dajte ešte hlasovať, som preskočil pozmeňujúci návrh 7.
Kažimír, Peter, podpredseda vlády a minister financií SR (2013-09-03):
Ďakujem veľmi pekne za slovo. Predkladaným návrhom zákona sa zosúlaďujú jednotlivé podmienky pre výkon daňového poradenstva s aktuálnou právnou úpravou zákona č. 293/2007 Z. z. o uznávaní odborných kvalifikácií. Precizuje sa definícia daňového poradenstva a spresňuje sa aj definícia zahraničného daňového poradcu. Zavádzajú sa ustanovenia o posudzovaní kvalifikačných predpokladov a ukladaní kompenzačného mechanizmu, ktorého účelom je umožniť zahraničným daňovým poradcom poskytovať daňové poradenstvo aj Slovenskej republike. Návrh zákona taktiež upravuje prístup k tomuto regulovanému povolaniu pre daňových poradcov, ktorí sú štátnymi príslušníkmi členských štátov Európskej únie a štátov, ktoré sú zmluvnou stranou dohody o Európskom hospodárskom priestore, ktorí majú úmysel poskytovať daňové poradenstvo na území Slovenska dočasne alebo aj sústavne. To je všetko, ďakujem.
Kollár, Boris, poslanec NR SR (2017-09-14):
Veľmi krátka. Len chceme týmto návrhom zákona naozaj zamedziť. Ľudia majú veľmi slabé, bohužiaľ, veľmi slabé právne vedomie, slabé finančné vedomie. To znamená, že ak to, bohužiaľ, sme nezvládli v oblasti školstva a nenaučili sme ich zodpovedne sa správať alebo vedieť čítať veci, tak v tom prípade sa musí tomuto postaviť štát. Aj preto predkladáme tento návrh zákona, aby sme ich ochránili. Ľudia nevedia, že sa dá proti tomu brániť, takže musíme to urobiť v zákone, aby to bolo jasné, aby to nemohli zneužívať títo šmejdi. Ďakujem.
Fico, Robert, poslanec NR SR (2020-11-12):
Pán podpredseda, je to skôr taký organizačný pokyn alebo návrh, chcem vás požiadať, aby ste zabezpečili, že nebude možné z balkóna fotografovať naše stoly a zasahovať nám do súkromia. Novinári s fotoaparátmi nám fotia mobilné telefóny, fotia nám papiere, ktoré máme na stole, sledujú našu komunikáciu. Žiadam vás, pán podpredseda, v záujme ochrany súkromia poslancov Národnej rady pri výkone poslaneckého mandátu, aby ste prijali opatrenia, že novinár nemôže používať fotoaparát na fotenie v budove, v priestore Národnej rady a nemôže fotiť súkromný priestor poslanca v jeho práci. Ďakujem pekne. (Reakcie z pléna. Potlesk.)
M. Maďarič, minister kultúry SR: (2009-04-16):
Vážená pani poslankyňa, ja si vám dovolím tiež pripomenúť, že s touto otázkou by ste sa mali obrátiť na generálnu riaditeľku Slovenského rozhlasu a Rozhlasovú radu prioritne. Zabezpečenie dostupnosti signálu národnostného vysielania je iba v kompetencii vedenia Slovenského rozhlasu. O vzniknutom probléme dostupnosti vysielania rádia Patria som začiatkom roka komunikoval s generálnou riaditeľkou Slovenského rozhlasu a bol som ubezpečený, že problémom sa vedenie Slovenského rozhlasu zaoberá a robí všetko pre to, aby bol v najbližšej budúcnosti vyriešený. Vzhľadom na charakter verejnoprávnych médií a kompetencie ministerstva môžem v tomto prípade iba sprostredkovane tlmočiť názor a apelovať v prospech skorého vyriešenia problému. Dovolím si ešte raz pripomenúť aj to, že problém dostupnosti signálu národnostného vysielania Slovenského rozhlasu nie je problémom politickým. Je to problém výsostne technický a podľa vyjadrenia kompetentných časového horizontu dočasný. Ministerstvo požiadalo vedenie Slovenského rozhlasu o informáciu, v akom štádiu je riešenie dostupnosti signálu rádia Patria v súčasnosti. Tak ako začiatkom roka, aj teraz môžem poskytnúť informácie, ktoré v tejto veci poskytlo vedenie Slovenského rozhlasu. Ako som bol informovaný, v súčasnosti sa riešia zmluvné podmienky medzi Slovenským rozhlasom a prevádzkovateľom šírenia signálu. Ukončenie procesu pokrytia územia juhozápadnej časti Žitného ostrova a okolia Košíc prostredníctvom vysielania na stredných vlnách sa predpokladá v časovom horizonte do konca júna 2009. Územie Bratislavy a jej okolia je zabezpečené vlastným stredovlnným vysielačom financovaný z rozpočtu Slovenského rozhlasu. V súčasnosti je signál rádia Patria šírený prostredníctvom stredovlnných vysielačov, prostredníctvom siete VKV vysielačov, satelitným vysielaním a prostredníctvom retransmisie, t. j. káblovými rozvodmi, ako aj prostredníctvom internetu. Vysielaním prostredníctvom stredných vĺn je v súčasnosti pokryté metropolitné územie Bratislavy a podľa meraní Telekomunikačného úradu Slovenskej republiky, ktoré vychádza z výkonových diagramov VKV vysielačov, signál vysielania rádia Patria prostredníctvom siete VKV pokrýva cca 80 % územia obývaného maďarskou menšinou. Podľa vyjadrení Slovenského rozhlasu prechodná sieť VKV vysielače je finančne efektívnejší a snahou je získanie ďalších frekvencií v pásme VKV. Aj napriek viacerým spôsobom šírenia signálu problém dostupnosti signálu rádia Patria v niektorých častiach územia, ktoré obývajú občania maďarskej národnosti, vedenie Slovenského rozhlasu rieši. Ďakujem, skončil som.
Hrnčiar, Andrej, podpredseda NR SR (2017-02-09):
Reakcia na faktické poznámky, pani ministerka.